'முத் தலை எஃகன், மற்றை முராந்தகன், முனிவன், முன்னா அத் தலை நம்மை நோனா அமரர்க்கும், நகையிற்றாமால்; எத் தலை உலகும் காக்கும் வேந்த! நீ, வேற்றோர் ஏவ, இத் தலை எய்தினானைக் கொல்லுதல் இழுக்கம்; இன்னும்,	110 'இளையவள்தன்னைக் கொல்லாது, இரு செவி மூக்கொடு ஈர்ந்து, "விளைவு உரை" என்று விட்டார், வீரர் ஆய், மெய்ம்மை ஓர்வார்; களைதியேல் ஆவி, நம்பால் இவன் வந்து கண்ணின் கண்ட அளவு உரையாமல் செய்தி ஆதி' என்று, அமையச் சொன்னான்.	111